אוליביה האלינן

אוליביה האלינן (באנגלית: Olivia Hallinan; נולדה ב-20 בינואר 1985) היא שחקנית אנגלייה. היא מוכרת בעיקר מהופעתה בתפקיד לורה טימינס בסדרת הטלוויזיה של ה-BBC "הדרך לקנדלפורד", ובתפקיד קים בסדרה "שוגר אהובתי" של ערוץ 4. עוד כיכבה האלינן בתפקיד אלי בסדרת הנוער "Girls in Love".

ביוגרפיה
האלינן היא מטוויקנהאם שבמערב לונדון, הבת השלישית במשפחה של ארבע בנות. אחותה היא קלמנסי האלינן ששיחקה בסדרה "קרועים" והשתתפה בתוכנית "The X Factor". אוליביה האלינן התחילה ללמוד משחק בגיל 11 בבית הספר של ימי ראשון של אמה בטדינגטון. היא למדה בבית הספר סיינט קתרין בטווקינהאם, בבית הספר התיכון נוטינג היל ואילינג ברובע אילינג, ואחר כך למדה אנגלית ודרמה באוניברסיטת מנצ'סטר.

קריירת משחק
האלינן הופיעה ביותר ממאה הפקות מאז שהייתה בת שבע. הופעתה המקצועית הראשונה הייתה ב-1991 במחזה "Jack and the Beanstalk" לצדה של סילה בלק. מאז שיחקה האלינן בתיאטרון, ברדיו, בקולנוע ובתוכניות טלוויזיה בהן "The Bill", "הולבי סיטי", "המשפחה שלי", "ג'וליה ג'קיל והארייט הייד" וסדרת הנעורים "Girls in Love" של טלוויזיית גרנדה. בשנה הראשונה שלה באוניברסיטה שיחקה האלינן בשתי העונות הראשונות של סדרת הקאלט "שוגר אהובתי" של ערוץ 4 המבוססת על הרומן מאת ג'ולי בורצ'יל. ב-9 ביוני 2007 נאמה האלינן בכנס של ארגון הלהט"בים סטונוול (Stonewall) על גילום דמות לסבית ב"שוגר אהובתי".

כשחייתה במנצ'סטר השתתפה האלינן בתיאטרון סטודנטים. ב-2006, בשנה האחרונה שלה באוניברסיטה, כיכבה במחזה "Wake Me Later" מאת ניקולה סקופילד. עוד באותה שנה גילמה את אמה בפרק "Out of Time" בסדרת המדע בדיוני "טורצ'ווד", הופיעה בפרק בסדרה "משפט ועונש", ושיחקה בעיבוד הרדיופוני של הרומן "המאהב" מאת מרגריט דיראס ששודר מה-3 עד 7 בספטמבר 2007. האלינן כיכבה בתפקיד לורה טימינס בהפקה של ה-BBC "הדרך לקנדלפורד" ששודר לראשונה ב-13 בינואר 2008. היא הופיעה בכל ארבע העונות של הסדרה. הופעת הבכורה של האלינן בקולנוע הייתה בסרט האפל הבריטי "Jack Falls" בתפקיד נטשה.

ב-2011 כיכבה האלינן במחזה "Precious Little Talent" מאת אלה היקסון ובבימויו של ג'יימס דאקר בתיאטרון טרפלגר סטודיוס בווסט אנד הלונדוני. בדצמבר 2011 שיחקה בתפקיד ג'סטין במחזה "Herding Cats" מאת לוסינדה קוקסון בתיאטרון המפסטד בלונדון. היא גילמה את אותה דמות בדצמבר 2010 בתיאטרון יוסטינוב סטודיו בעיר באת'. ב-2013 גילמה האלינן את דמותה של מריאן דשווד בעיבוד של הלן אדמונדסון לרדיו ה-BBC של הרומן "תבונה ורגישות" מאת ג'יין אוסטן. ב-2014 שיחקה האלינן במחזה "Lotty's War" מאת ג'וליאנו קריספיני בבימויו של ברוס גאת'רי בתיאטרון איבון ארנו בגילפורד, ואחר כך בסיור הופעות בבריטניה.

פילמוגרפיה
 שנה שם שם באנגלית תפקיד הערות 1994 Das sprechende Grab פופי Mole's Christmas דיבוב סרט טלוויזיה קצר Just William סוזי צ'מברס 1995 The Adventures of Mole דיבוב סרט טלוויזיה 1995–1998 Julia Jekyll and Harriet Hyde ג'וליה ג'קיל / הארייט הייד סדרת טלוויזיה 1999 Doomwatch: Winter Angel ג'סיקה טאנאהיל סרט טלוויזיה 2000 הולבי סיטי Holby City ג'ינה טורל בפרק "Moving On" 2001 רופאים Doctors ג'מה דייוויס בפרק "No Smoke Without Fire" 2003–2005 Girls in Love אלי אלרד 2005 Murder in Suburbia לידיה בלייקמן בפרק "Witches" 2005–2006 שוגר אהובתי Sugar Rush קים סדרת טלוויזיה 2006 המשפחה שלי My Family הולי בפרק "Bliss for Idiots" טורצ'ווד Torchwood אמה בפרק "Out of Time" 2007 משפט ועונש Trial & Retribution שארלוט רוג'רס בפרק "Mirror Image" חדר מיון Casualty ג'ייד דייל בפרק "Lie to Me" 2008 A Risk Worth Taking ג'וזי פורטר סרט טלוויזיה 2008–2011 הדרך לקנדלפורד Lark Rise to Candleford לורה טימינס סדרת טלוויזיה 2010 Moving On רות' בפרק "Rules of the Game" Jack Falls נטשה 2011 Comedy Showcase: Chickens גווינת' סדרת טלוויזיה (פרק אחד) 2012 גן עדן לנשים (אנ') The Paradise גברת ג'וסלין ברוקמייר פרק: "#1.2"

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1985
קטגוריה:בריטים שנולדו ב-1985